หุ้นภาคเช้าปิดเพิ่ม 9.81 จุด
ดัชนีหุ้นไทยช่วงเช้าตลาดปิดที่ระดับ 947.02 จุด เพิ่มขึ้น 9.81 จุด&nbsp; มูลค่าการซื้อขาย 22,901.88 ล้านบาท
22 ก.ย. 2553

ดัชนีหุ้นไทยช่วงเช้าตลาดปิดที่ระดับ 947.02 จุด เพิ่มขึ้น 9.81 จุด  มูลค่าการซื้อขาย 22,901.88 ล้านบาท 
ดัชนีหุ้นไทยช่วงเช้าตลาดปิดที่ระดับ 947.02 จุด เพิ่มขึ้น 9.81 จุด(+1.05%) มูลค่าการซื้อขาย 22,901.88 ล้านบาท การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 948.02  จุด และแตะจุดต่ำสุดของช่วงเช้าที่ระดับ 942.67 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยเช้านี้อยู่ในแดนบวกตลอด ด้วยแรงซื้อนำในหุ้นกลุ่มพลังงานและแบงก์ ได้รับแรงหนุนจากเงินลงทุนต่างชาติที่ไหลเข้ามาลงทุนในตลาดภูมิภาค รวมถึงตลาดหุ้นไทย โดยเฉพาะกลุ่มพลังงานเป็นส่วนใหญ่ทั้ง PTT PTTCH PTTEP BANPU ประกอบกับ ราคาน้ำมันดิบฟื้นตัวขึ้นเป็นปัจจัยบวกต่อหุ้นกลุ่มพลังงานด้วย แม้จะไม่ได้มากนัก 
รวมทั้งยังมีการเลือกลงทุนเป็นรายตัวที่คาดว่าราคาจะปรับดีขึ้นรับข่าวที่อาจจะเกิดขึ้น จึงส่งผลให้ตลาดหุ้นไทยปรับตัวเพิ่มขึ้นแรง
น.ส.ธีรดา กล่าวว่า ตลาดหุ้นบ้านเรายังได้รับผลดีจากการที่ค่าเงินบาทแข็งค่าช่วยสนับสนุนอีกแรงด้วย อย่างไรก็ตามการที่ตลาดปรับขึ้นแรงก็มีโอกาสที่จะเห็นการขายทำกำไรออกมาในช่วงสั้น ๆ บ้างเป็นช่วง ๆ ขณะที่ปัจจัยต่างประเทศก็ช่วยผลักดันตลาดหุ้นในภูมิภาคเอเชียปรับขึ้น หลังจากที่เฟดออกมาพูดว่าพร้อมมีมาตราการกระตุ้นเศรษฐกิจหากจำเป็น จึงส่งผลให้นักลงทุนกังวลและโยกเงินมาลงทุนในภูมิภาคแทน โดยเฉพาะตลาดหุ้นไทยได้รับประโยชน์สุด เพราะตลาดหุ้นจีน ไต้หวัน และเกาหลี ปิดทำการวันนี้
สำหรับแนวโน้มในช่วงบ่าย คาดว่าจะมีความผันผวนมากขึ้น แต่เชื่อว่ายังสามารถยืนในแดนบวกได้จากนักลงทุนต่างชาติที่ลงทุนต่อเนื่อง พร้อมให้แนวรับที่ 940 จุด และแนวต้านที่ 952 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
PTT   มูลค่าการซื้อขาย 1,771.41 ล้านบาท ปิดที่ 292.00 บาท เพิ่มขึ้น  5.00 บาท  
PTTCH มูลค่าการซื้อขาย 1,588.99 ล้านบาท ปิดที่ 129.00 บาท เพิ่มขึ้น  5.50 บาท
BANPU มูลค่าการซื้อขาย 1,493.07 ล้านบาท ปิดที่ 680.00 บาท เพิ่มขึ้น 10.00 บาท   
SCB   มูลค่าการซื้อขาย 1,274.36 ล้านบาท ปิดที่  96.75 บาท เพิ่มขึ้น  2.50 บาท  
KTB   มูลค่าการซื้อขาย   935.10 ล้านบาท ปิดที่  15.70 บาท เพิ่มขึ้น  0.20 บาท